《冬节忤寒约客默坐爇品字柴作五禽戏体中差小》
宋代·郑清之

雪毛舞风学喓跃，冻落天孙碎云织。
玉肌不粟彭祖方，戏挟奇芬笑安息。
生僧万花肯同调，嗤点寿阳聊半识。
结根不向青桂宫，绝交月姊无难色。
谁能柔此老强项，朝暮隆隆转娲石。
春风为媒懒结子，来访苔痕娱梦得。
人间要觅尔许清，语渠肉食乃无墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。